ANC-leiers vaar uit oor gedrag | Maroela Media
ANC-leiers vaar uit oor gedrag
ANC-leiers het gister die "skokkende, beledigende, disrespekvolle en on-ANC-opmerkings" wat deur sommige in die party gemaak is, ten sterkste veroordeel.
"Die onbeskaamde en dikwels onbeskofte en disrespekvolle retoriek om afbreuk te doen aan die werklike kwessies wat ons jeug in die gesig staar, dra nie by om waarde toe te voeg tot die integriteit van die ANC en sy ligas nie," het die sekretaris-generaal, Gwede Mantashe, gister het aan verslaggewers in Johannesburg gesê. President Jacob Zuma, sy adjunk Kgalema Motlanthe, tesourier-generaal Mathews Phosa, nasionale voorsitter Baleka Mbete en adjunk sekretaris-generaal Thandi Modise het ook die mediakonferensie bygewoon. Dit volg op die geskorste ANC-jeugligaleier, Julius Malema, se uitlatings die naweek toe hy Zuma as 'n diktator beskryf en gesê het die jeugliga word onderdruk. Mantashe sê die aanval op Zuma was 'n aanval op die party. "Dit laat dit klink of ons nie vir onsself kan dink nie. Dit is nie 'n leierskap van dwergies rondom 'n diktator nie. Dit is 'n belediging vir baie van ons." Mantashe sê Malema se uitlatings sal ondersoek word.